73/53/ETY: Komission päätös tehty 26 päivänä helmikuuta 1973 jäsenvaltioiden suojatoimenpiteistä swine vesicular -tautia vastaan



Virallinen lehti nro L 083 , 30/03/1973 s. 0043 - 0043

Suomenk. erityispainos Alue 3 Nide 5 s. 0130

Kreikank. erityispainos: Luku 03 Nide 9 s. 0129

Ruotsink. erityispainos Alue 3 Nide 5 s. 0130

Espanjank. erityispainos: Luku 03 Nide 6 s. 0245

Portugalink. erityispainos: Luku 03 Nide 6 s. 0245



KOMISSION PÄÄTÖS tehty 26 päivänä helmikuuta 1973 jäsenvaltioiden suojatoimenpiteistä swine vesicular -tautia vastaan (73/53/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin(1), sellaisena kuin se on viimeksi muutettuna 7 päivänä helmikuuta 1972 annetulla neuvoston direktiivillä(2), ja erityisesti sen 9 artiklan, ottaa huomioon eläinten terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin(3), sellaisena kuin se on viimeksi muutettuna 27 päivänä lokakuuta 1970 annetulla neuvoston direktiivillä(4), ja erityisesti sen 8 artiklan, sekä katsoo, että tilanne, joka syntyi swine vesicular -taudin puhkeamisesta yhteisön alueella, on omiaan vaarantamaan yhteisön sikakannan; jäsenvaltioiden oli sen vuoksi täysin perusteltua hyväksyä tietyt kiireelliset suojatoimenpiteet, tauti ei nykyisin ole kuitenkaan niin vakava eikä se leviä niin nopeasti, että olisi perusteita rajoittaa tuontia edes osittain; taudin leviämisen ehkäisemiseksi riittää, että lähettäjämaina olevat jäsenvaltiot, joissa swine vesicular -tauti on puhjennut, antavat määrämaana oleville jäsenvaltioille samanlaiset takeet joita edellytetään suu- ja sorkkatautia koskevissa olemassa olevissa yhteisön määräyksissä; tosiasiassa swine vesicular -taudin ja suu- ja sorkkataudin ensimmäiset oireet muistuttavat kliinisesti tarkasteltuina tietyssä määrin toisiaan, edellä tarkoitettuja yhteisön säännöksiä täytäntöönpantaessa olisi yhteensovitettava toimenpiteet, joita kyseiset maat aikovat soveltaa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden, joissa swine vesicular -tauti on puhjennut, on alueiltaan toisen jäsenvaltion alueelle lähetettyjen sikojen ja tuoreen sianlihan osalta annettava takeet, jotka ovat samanlaiset kuin ne takeet, jotka on vahvistettu eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetulla neuvoston direktiivillä, sellaisena kuin se on viimeksi muutettuna 7 päivänä helmikuuta 1972 annetulla neuvoston direktiivillä, ja erityisesti sen 2 artiklan i kohdan, 3 artiklan 2 kohdan b alakohdan ja 2 kohdan c alakohdan i ja ii alakohdan. 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä helmikuuta 1973. Komission puolesta Puheenjohtaja François-Xavier ORTOLI (1) EYVL N:o 121, 29.7.1964, s. 1977/64 (2) EYVL N:oL 38, 12.2.1972, s. 95 (3) EYVL N:o 121, 29.7.1964, s. 2012/64 (4) EYVL N:o L 239, 30.10.1970, s. 42